वसुंधरा सरकार रिफाइनरी लगाने में देरी कर रही है : गहलोत
पूर्वमुख्यमंत्री अशोक गहलोत ने कहा कि राज्य के सबसे बड़े प्रोजेक्ट रिफाइनरी को लेकर वसुंधरा सरकार बेवजह विवाद खड़ा कर इस प्रोजेक्ट को पूरा करने में देरी कर रही है। प्रोजेक्ट पूरा कार्य कांग्रेस के कार्यकाल में हो चुका था। रिफाइनरी से कई लोगों को रोजगार मिलने के साथ राज्य का विकास हो सकता था, लेकिन राज्य सरकार के दो वर्ष पूर्ण हो जाने के बाद भी रिफाइनरी नहीं लग पाई है। वे शुक्रवार को पत्रकार बातचीत में बोल रहे थे। उन्होंने कहा कि भाजपा सरकार मेरे खिलाफ सिर्फ आरोप लगा रही है कि एमओयू में राज्य सरकार की भागीदारी है, जबकि हकीकत है कि जिस कंपनी को रिफाइनरी दी गई है वह सरकार की कंपनी ही है। जोधपुर में डीपीएस सहित विभिन्न संस्थाओं समाजों को एक रुपए में जमीन आवंटित करने के मामले में उन्होंने कहा कि वसुंधरा सरकार ने गुंडों का ग्रुप बनाकर मुझे हमेशा चर्चित रखती है। वैसे पूर्व मुख्यमंत्री भैरुसिंह शेखावत ने भी कई संस्थाओं को सामाजिक कार्यों के लिए एक रुपए में जमीन आवंटित की है। 108 एंबुलेंस घोटाले लगाए गए आरोपों को निराधार बताया। विधानसभा में विपक्ष की भूमिका में कांग्रेस हर मुद्दे पर विफल रहने के प्रश्न पर उन्होंने कहा कि विपक्ष हर मोर्चे पर सरकार को घेर रही है।
hin_Deva hin_Deva